CELEX: C2007/020/24
Language: sl
Date: 2007-01-27 00:00:00
Title: Zadeva T-345/06: Tožba, vložena 4. decembra 2006 — Complejo Agrícola proti Komisiji

27.1.2007   
            
            
               SL
            
            
               Uradni list Evropske unije
            
            
               C 20/18
            
         Tožba, vložena 4. decembra 2006 — Complejo Agrícola proti Komisiji
   (Zadeva T-345/06)
   (2007/C 20/25)
   Jezik postopka: španščina
   Stranke
   
      Tožeča stranka: Complejo Agrícola S.A. (Madrid) (zastopnika: A. Menéndez in G. Yanguas Montero)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Razglasitev, da je ta tožba dopustna.
            
         
               —
            
            
               Sprejetje in uporaba zahtevanih listinskih dokazov.
            
         
               —
            
            
               Delna razglasitev ničnosti člena 1 v povezavi s Prilogo 1 Odločbe Evropske komisije z dne 19. julija 2006 glede razglasitve OPS Acebuchales in ponovna vzpostavitev polnega izvrševanja lastninske pravice, ki jo ima Complejo Agrícola nad delom posestva, ki ne izpolnjuje okoljskih vrednosti, da bi ga bilo mogoče razglasiti za OPS.
            
         
               —
            
            
               Komisiji naložiti stroške Complejo Agrícola.
            
         Tožbeni razlogi in bistvene trditve
   Ta tožba je bila vložena zoper Odločbo Komisije z dne 19. julija 2006, s katero je bil v skladu z Direktivo Sveta 92/43/EGS sprejet seznam območij v sredozemski biogeografski regiji, pomembnih za Skupnost (1), in sicer zoper del te odločbe, v katerem je bilo za območje, pomembno za Skupnost, (OPS) razglašeno območje ES6120015 „Acebuchales de la Campiña sur de Cádiz“, ker je tožeča stranka lastnica posestva, ki je bilo vključeno v ta OPS.
   V utemeljitev svojih predlogov tožeča stranka zatrjuje:
   
               —
            
            
               da je Komisija prekoračila svoja pooblastila pri določitvi OPS „Acebuchales de la Campiña sur de Cádiz“, ki posega na posestvo tožeče stranke, ker je nepravilno uporabila merila, določena v prilogah I, II in III k Direktivi 92/43/EGS. Poleg tega je Komisija zaradi nepravilne uporabe meril iz Priloge III k Direktivi 92/43/EGS določila, da se šteje kot OPS široko območje zemljišč v lasti tožeče stranke, ki nimajo okoljske vrednosti, kar predpostavlja kršitev načel sorazmernosti in zakonitosti;
            
         
               —
            
            
               da je prišlo do neupravičenega in nesorazmernega omejevanja možnosti uporabe in uživanja, ki ju vsebuje lastninska pravica tožeče stranke na delih posestva brez okoljske vrednosti, ki jih zadeva OPS „Acebuchales de la Campiña sur de Cádiz“;
            
         
               —
            
            
               da tožeča stranka ni imela možnosti, da bi sodelovala v postopku za razglasitev OPS „Acebuchales de la Campiña sur de Cádiz“, in je zato podana kršitev načel zaslišanja zainteresirane stranke in pravne varnosti.
            
         
      (1)  UL L 259, 21.9.2006, str. 1.